**Препис – извлечение!**

Р Е Ш Е Н И Е № 156

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 215 / 14.10.2020 г. – приемане актуализираното разпределение на промените по бюджета на Община Гурково за третото тримесечие на 2020 г.

**МОТИВИ:** С разпоредбите на Закона за публичните финанси след изтичането на всяко тримесечие, кметът на общината представя в общинския съвет актуализирано разпределение на променените бюджети.

На Вашето внимание представям информация за извършените промени на бюджетните взаимоотношения на общината с централния бюджет и на получените трансфери от разпоредители с бюджет.

На основание чл. 21, ал. 1, т. 6 от Закона за местното самоуправление и местната администрация, във връзка с чл. 125, ал. 4 от Закона за публичните финанси, чл. 38, ал. 4 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

Приема актуализираното разпределение на промените по бюджета на Община Гурково за третото тримесечие на 2020 г., съдържащо Информация относно актуализираното разпределение на промените по бюджета на Община Гурково за третото тримесечие на 2020 г., Рекапитулация на приходите и разходите (Приложение № 1) и Справка за извършени актуализации по бюджета на Община Гурково за периода от 01 юли до 30 септември 2020 г. (Приложение № 1.1), които са неразделна част от решението.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 157

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 223 / 20.10.2020 г. – актуализация на разчета за финансиране на капиталовите разходи на Община Гурково за 2020 г.

**МОТИВИ:** С решение № 49/06.02.2020г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2020г.

С решения № 66/31.03.2020г., №105/16.06.2020г. и решение №118/30.07.2020г. на Общински съвет – Гурково са приети актуализации на бюджета и поименния списък на обектите от инвестиционната програма за капиталови разходи на Община Гурково за 2020г.

Във връзка с необходимостта от подобряване на състоянието на техническата инфраструктура, подобряване и възстановяване на елементите на градската среда, оптимизиране на разходите на започнали и приключващи обекти предлагаме на Вашето внимание актуализация на разчета на поименното разпределение на разходите за придобиване на дълготрайни активи в инвестиционната програма чрез **вътрешни компенсирани промени** както следва:

1. Във връзка с подобряване на техническата инфраструктура и градската среда на територията на община Гурково е необходимо включване в инвестиционната програма на обекти В параграф 51-00 за основен ремонт на ДМА с предназначение и стойности както следва:

* **Реконструкция на вътрешна водопроводна мрежа в с.Паничерево, община Гурково - втори етап – 39 475 лв.**

*Разходите са необходими за проекто-проучвателни работи за изготвяне на инвестиционен проект и всички други разходи свързани с тази дейност.*

* **Основен ремонт и реконструкция на съоръжения в зони за отдих и площи за обществено обслужавне- 34000 лв.**

*Подобряването на градската среда оказва значително влияние върху подобряване условията на живот в населените места.*

*Разходите са необходими за възстановяване и реконструиране на съоръжения в зони за отдих и площи за обществено обслужване в съответствие с актуалните нормативни изисквания.*

1. Включването на разходите за обектите по т.1 е предвидено да се извърши чрез компенсирани промени, съгласно Приложение 1. Част от разходите по параграф 51-00 ще бъдат заплащани през следващата бюджетна година в съответствие с отчетните документи.
2. След приключване на обектите от инвестиционната програма и при отчитането им се явяват несъществени разлики, поради непредвидени обстоятелства, които взаимно се компенсират *(съгласно Приложение1)*.
3. След направените компенсирани промени разходите по параграф 51-00 за основен ремонт на ДМА се намаляват с 3 225 лв. и придобиват обща стойност 6 833 303 лв., а разходите по параграф 52-00 за придобиване на ДМА се увеличават със сумата 3 225 лв. и придобиват обща стойност в размер на 782 448 лв. Завишението на разходите за придобиване на ДМА е вследствие от допълнително споразумение с Държавен фонд „Земеделие” относно финансиране изграждането на спортни площадки в с.Паничерево и с.Конаре.

Предлаганите вътрешно–компенсирани промени между показателите на капиталовите разходи в рамките на бюджетната година в Община Гурково са отразени в Приложение № 1 и Приложение № 2 към настоящото предложение.

На основание чл.21, ал.1, т.6 от ЗМСМА, чл.124,ал.3 от Закона за публичните финанси, чл.37, ал.3 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и въз основа на горепосочените мотиви, Общински съвет – Гурково

Р Е Ш И:

1. ОДОБРЯВА вътрешни компенсирани промени, посочени в Актуализиран разчет за финансиране на капиталови разходи на Община Гурково за 2020 г., съгласно Приложение № 1 към настоящото решение.
2. ОДОБРЯВА компенсираните промени по дейности, параграфи и подпараграфи в разходната част по бюджета на Община Гурково за 2020 г., съгласно Приложение № 2 към настоящото решение.
3. УТВЪРЖДАВА Актуализиран разчет за финансиране на капиталови разходи на Община Гурково за 2020г., съгласно Приложение № 1 и компенсираните промени по дейности, параграфи и подпараграфи, съгласно Приложение № 2, представляващи неразделна част от настоящото решение.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 158

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 224 / 20.10.2020 г. – корекции по бюджета на Община Гурково за 2020 г. и вътрешна корекция на Културния календар на Община Гурково за 2020 г.

**МОТИВИ:** С оглед на създалата се епидемиологична обстановка и обявеното извънредно положение на територията на Република България, с Решение на Народното събрание от 13.03.2020 г., продължаващата извънредна епидемична обстановка, обявена от Министерски съвет до 30.11.2020 г. и забраната за провеждане на масови мероприятия и събития, част от културните мероприятия предвидени в културния календар на община Гурково няма да бъдат осъществени.

В този период не бяха проведени и мероприятията от Годишната спортна програма на общината (Приложение № 10) приета с бюджета на община Гурково за 2020 г.

Отпадна и финансирането чрез субсидия на дейности на спортни клубове за текущата 2020 година, поради непререгистрация на футболния клуб в БФС.

През изтеклата 2019/2020 учебна година, обучението в училищата в цялата страна, за периода от месец март до края на учебната година, беше неприсъствено (дистанционна форма на обучение). Поради това не бяха изразходвани средствата предвидени в бюджет 2020 г. на общината в дейност „Столове“ за поевтиняване на обедното хранене на учениците в двете училища на територията на общината.

Във връзка с гореизложеното и направения анализ на разходите на всяка една местна дейност и необходимостта от обезпечаването им до края на бюджетната година, предлагам в разходната част на бюджета да бъдат направени компенсирани промени по смисъла на чл. 124, ал. 2 от ЗПФ по дейности и параграфи, които се одобряват от Общински съвет.

Със средствата, които се явяват като свободни да се коригира - намали/увеличи общия размер на плана на съответните дейности, както следва:

* Свободните средства по плана на дейност „Спортни бази за спорт за всички“ - §§ 10-98 (други разходи, некласифицирани в другите параграфи и подпараграфи) – 7 900 лв. предвидени за Годишната спортна програма и §§ 43-01 (за текуща дейност) - 10 000 лв. предвидени за текуща субсидия за дейност на спортни клубове, да бъдат прехвърлени в местна дейност „Изграждане, ремонт и поддържане на уличната мрежа“ в §§ 10-30 (текущ ремонт) във връзка със сключен договор за ремонт на асфалтова настилка чрез изкърпване с плътна асфалтова смес на улични платна на територията на община Гурково, в населените места гр. Гурково и с. Паничерево;
* От свободните средства по плана на местната дейност „Столове“ - §§ 10-11 (храна) да бъдат осигурени средствата съгласно Решение № 145 от 25.09.2020 г. на Общински съвет гр. Гурково в размер на 1459 лв. Средствата да бъдат прехвърлени за дофинансиране на дейност „Професионални гимназии и паралелки за професионална подготовка“ на СУ „Хр.Смирненски“ гр. Гурково.

Сумата от 1 000 лв. да бъде прехвърлена към празника от регионално и местно значение „Димитровден – отбелязване на духовния празник на града“, като по този начин се завиши стойността на Културния календар на Община Гурково за 2020 г., която става в размер на 36 800 лв. Средствата ще бъдат отразени в §§ 10-98 (други разходи, некласифицирани в другите параграфи и подпараграфи) на местната дейност „Други дейности по културата“.

* Средствата по културния календар в размер на 4 200 лв. предвидени за провеждане на ХХ-я фестивал „С песните на Билчин юнак през вековете“ да бъдат прехвърлени към „Ден на община Гурково и Септемврийски празници“ и Био рали „Гурково“;

С така предложените промени по бюджета максимално сме се стремили да осигурим бюджетни средства по плана на дейностите за нормално приключване на бюджетната 2020 година.

На основание чл. 21, ал. 1, т. 6 и чл. 27, ал. 4 и ал. 5 от Закона за местното самоуправление и местната администрация, чл. 124, ал. 2 от Закона за публичните финанси и в съответствие с чл. 37, ал. 2 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

1. ОДОБРЯВА промените в разходната част по бюджета на Община Гурково за 2020 г., съгласно Приложение № 1 към настоящото решение.
2. ОДОБРЯВА корекции в Културния календар на Община Гурково за 2020 г.
3. УТВРЪЖДАВА Културен календар на Община Гурково за 2020 г. съгласно Приложение № 2 към настоящото решение.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 159

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 225 / 20.10.2020 г. – отмяна на Решения № 106 и № 107 на Общински съвет –Гурково, взети на заседание, проведено на 16.06.2020 г. (Протокол№ 9)

**МОТИВИ:** С Решение № 106 /16.06.2020 г. бях упълномощен от Общински съвет-Гурково да подпиша Запис на заповед, без протест и без разноски, платима на предявяване в полза на ДФ „Земеделие” в размер **46250,77 лева,** за обезпечаване на 100 % от заявения размер на авансово плащане по Договор за предоставяне на безвъзмездна финансова помощ № BG06RDNP001-7.007-0086-С01 от 08.05.2019 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“, процедура № BG06RDNP001-7.007 – СПОРТ „Изграждане, реконструкция, ремонт, оборудване и/или обзавеждане на спортна инфраструктура” от Програма за развитие на селските райони за периода 2014 – 2020 година, съфинансирана от европейския земеделски фонд за развитие на селските райони за Проект „Изграждане на спортни съоръжения в с. Паничерево и с. Конаре, община Гурково”, сключен между Община Гурково и ДФ „Земеделие” и ми бе възложено да подготвя необходимите документи за получаване на авансовото плащане по договор № BG06RDNP001-7.007-0086-С01 от 08.05.2019 г. и да ги представи пред ДФ „Земеделие”.

С Решение № 107 /16.06.2020 г. бях упълномощен от Общински съвет-Гурково да подпиша Запис на заповед, без протест и без разноски, платима на предявяване в полза на ДФ „Земеделие” в размер на **9250,15 лв.** за обезпечаване на 100 % от заявения размер на ДДС авансово плащане по договор за предоставяне на безвъзмездна финансова помощ № BG06RDNP001-7.007-0086-С01 от 08.05.2019 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“, процедура № BG06RDNP001-7.007 – СПОРТ „Изграждане, реконструкция, ремонт, оборудване и/или обзавеждане на спортна инфраструктура” от Програма за развитие на селските райони за периода 2014 – 2020 година, съфинансирана от европейския земеделски фонд за развитие на селските райони за Проект „Изграждане на спортни съоръжения в с. Паничерево и с. Конаре, община Гурково”, сключен между Община Гурково и ДФ „Земеделие” и ми бе възложено да подготвя необходимите документи за получаване на авансовото плащане по договор № BG06RDNP001-7.007-0086-С01 от 08.05.2019 г. и да ги представи пред ДФ „Земеделие”.

Впоследствие, съгласно Анекс № BG06RDNP001-7.007-0086-С02 от 30.09.2020 г. към Договор № BG06RDNP001-7.007-0086-С01 от 08.05.2019 г. бе направена корекция на размера на финансовата подкрепа и към настоящия момент тя възлиза на 89 316,68 лв. без ДДС.

С оглед на настъпилата промяна, въведена с посочения Анекс, Общински съвет- Гурково взе свои Решения № 150 и № 151 на заседание, проведено на 02.10.2020 г. (Протокол № 11) , с които ме упълномощи да подпиша Записи на заповед за сумата от 44658,34 лв. и за 8931,66 за обезпечаване на на 100 % от заявения размер на авансово плащане и ДДС по Договор за предоставяне на безвъзмездна финансова помощ № BG06RDNP001-7.007-0086-С01 от 08.05.2019 г.

Новоприетите решения, налагат отмяната на Решения № 106 и № 107 на Общински съвет –Гурково, взети на заседание, проведено на 16.06.2020 г. (Протокол№ 9).

На основание чл. 21, ал.1, т. 24, чл.27 ал.4 и ал.5 от Закона за местното самоуправление и местната администрация, Общински съвет - Гурково

Р Е Ш И:

1. Отменя свое Решения № 106, взето на заседание, проведено на 16.06.2020 г. (Протокол№ 9).
2. Отменя свое Решения № 107, взето на заседание, проведено на 16.06.2020 г. (Протокол№ 9).

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 160

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 216 / 15.10.2020 г. – приемане на доклад за изпълнение на Общия устройствен план на община Гурково /ОУПО/.

**МОТИВИ:** Общият устройствен план ( ОУПО) на Община Гурково е одобрен с Решение № 429 от протокол № 36 от 28.06.2018г. на Общински съвет – Гурково. Същият е публикуван в ДВ бр. 80/28.09.2018 г. и влязъл в законна сила от 02.10. 2018 г.

По същество той представлява основа за цялостното устройство на територията на общината. Предвижданията му определят общата структура и преобладаващото предназначение на териториите и посоките за развитие на техническата инфраструктура, опазването и социализирането на обектите на културно- историческото наследство и необходимите мерки за опазване на околната среда.

Изпълнението на общия устройствен план е неразривно свързано с териториалното развитие и инвестиционното проектиране в община Гурково. Въз основа на ОУПО се разработват подробните устройствени планове ( ПУП) като следваща стъпка в устройственото планиране на всяка конкретна територия и инвестиционните проекти за редица инфраструктурни обекти на община Гурково.

Настоящият доклад отчита изпълнението на дейности, предвидени в ОУПО на община Гурково за периода от одобряването му до 01.09.2020 г.

**І. Допуснати и дадено разрешение за изработване на изменение на ОУП както следва :**

1. Изменение на ОУП на Община Гурково с решение № 513/20.12.2018г. на Общински съвет – Гурково в частта му за ПИ с идентификатор 38203.169.1 по КККР на с. Конаре, собственост на Христо Костадинов Забунов.
2. Изменение на ОУП на Община Гурково с решение № 565/25.04.2019г. на Общински съвет – Гурково в частта му за ПИ с идентификатор 18157.33.6 по КККР на гр. Гурково, собственост на Величко Димитров Михнев
3. Изменение на ОУП на Община Гурково с решение № 616/19.09.2019г. на Общински съвет – Гурково в частта му за ПИ с идентификатор 22767.217.3 по КККР на с. Паничерево, собственост на Ловно рибарско сдружение „Прохода“
4. Изменение на ОУП на Община Гурково с решение № 617/19.09.2019 г. на Общински съвет – Гурково в частта му за ПИ с идентификатор 22767.224.100 по КККР на с. Паничерево, собственост на Ловно рибарско сдружение „Прохода“
5. Изменение на ОУП на Община Гурково с решение № 58/06.02.2020г. на Общински съвет – Гурково в частта му за ПИ с идентификатор 18157.268.7 по КККР на гр. Гурково, собственост на Кольо Атанасов Колев

**ІІ. Одобрени са следните проекти за изменение на ОУПО :**

1. Изменение на ОУП на Община Гурково, одобрено с решение № 27/19.12.2019г. на Общински съвет – Гурково в частта му за ПИ с идентификатор 18157.33.6 по КККР на гр.Гурково, собственост на Величко Димитров Михнев
2. Изменение на ОУП на Община Гурково, одобрено с решение № 26/19.12.2019г. на Общински съвет – Гурково в частта му за ПИ с идентификатор 22767.217.3 по КККР на с. Паничерево, собственост на Ловно рибарско сдружение „Прохода“
3. Изменение на ОУП на Община Гурково одобрено с решение № 25/19.12.2019г. на Общински съвет – Гурково в частта му за ПИ с идентификатор 22767.224.100 по КККР на с. Паничерево, собственост на Ловно рибарско сдружение „Прохода“
4. Изменение на ОУП на Община Гурково с решение № 130/30.07.2020г. на Общински съвет – Гурково в частта му за ПИ с идентификатор 38203.169.1 по КККР на с. Конаре, собственост на Христо Костадинов Забунов

На основание чл. 21, ал.1, т.24 от ЗМСМА и чл.127, ал.9 от ЗУТ и въз основа на гореизложеното, Общински съвет – Гурково

Р Е Ш И:

Приема Доклад за изпълнение на Общия устройствен план на община Гурково /ОУПО/ за периода 02.10.2018 г.- 01.09.2020 год.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 161

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 217 / 20.10.2020 г. - актуализация на Годишната програма за управление и разпореждане с имотите – общинска собственост за 2020 год., приета с Решение № 47 / 06.02.2020 г. /Протокол № 6/ на Общински съвет – Гурково /продажба/.

**МОТИВИ:** Съгласно разпоредбата на чл.8, ал.9 от Закона за общинската собственост – в изпълнение на стратегията за управление на общинската собственост, общински съвет приема годишна програма за управление и разпореждане с имотите – общинска собственост, по предложение на кмета на общината. Програмата се приема най – късно до приемането на бюджета на общината за съответната година и може да бъде актуализирана през годината.

На основание чл.21, ал.2 и чл.21, ал.1, т.12 от Закона за местното самоуправление и местната администрация, чл.8, ал.9 Закона за общинската собственост, чл.4, ал.2 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

1. Общински съвет изменя Годишната програма за управление и разпореждане с

имотите – общинска собственост за 2020 год., приета с Решение № 47 / 06.02.2020 г. /Протокол № 6/ на Общински съвет – Гурково в раздел ІІІ “Б - Имоти, които Община Гурково има намерение да продаде”, **добавя нова точка:**

**т.5** поземлен имот с идентификатор **18157.186.288** по кадастралната карта на   
гр. Гурково, **с площ 2296 кв.м**., Поливност: не, Категория VІ, ТПТ: Земеделска, НТП: За друг вид застрояване. Номер по предходен план: 000288

1. Общински съвет изменя Годишната програма за управление и разпореждане с

имотите – общинска собственост за 2020 год., приета с Решение № 47 / 06.02.2020 г. /Протокол № 6/ на Общински съвет – Гурково в раздел ІІІ “Б - Имоти, които Община Гурково има намерение да продаде”, **добавя нова точка:**

**т.6** поземлен имот с идентификатор **18157.39.379** по кадастралната карта на   
гр. Гурково, **с площ 920 кв.м**., Поливност: не, Категория ІХ, ТПТ: Земеделска, НТП: За друг вид застрояване. Номер по предходен план: 000379

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

Председател на ОбС - Гурково:

/ Гочо Гочев/

**Препис – извлечение!**

Р Е Ш Е Н И Е № 162

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 218 / 20.10.2020 г. - актуализация на Годишната програма за управление и разпореждане с имотите – общинска собственост за 2020 год., приета с Решение № 47 / 06.02.2020 г. /Протокол № 6/ на Общински съвет – Гурково /предоставяне под аренда/наем/.

**МОТИВИ:** Съгласно разпоредбата на чл.8, ал.9 от Закона за общинската собственост – в изпълнение на стратегията за управление на общинската собственост, общински съвет приема годишна програма за управление и разпореждане с имотите – общинска собственост, по предложение на кмета на общината. Програмата се приема най – късно до приемането на бюджета на общината за съответната година и може да бъде актуализирана през годината.

На основание чл.21, ал.2 и чл.21, ал.1, т.12 от Закона за местното самоуправление и местната администрация, чл.8, ал.9 Закона за общинската собственост, чл.4, ал.2 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

1. Общински съвет изменя Годишната програма за управление и разпореждане с

имотите – общинска собственост за 2020 год., приета с Решение № 47 / 06.02.2020 г. /Протокол № 6/ на Общински съвет – Гурково в раздел ІІІ “E - Имоти, които Община Гурково има намерение да предостави под аренда/наем”, **добавя нова точка:**

**т.24** Поземлен имот с идентификатор **22767.212.433** по кадастралната карта и кадастралните регистри на с. Паничерево, общ. Гурково, одобрени с заповед РД-38-37/25.06.2010г. на Изп. директор на АГКК, с площ 18144кв.м. Трайно предназначение на територията: Земеделска. Категория на земята при неполивни условия: ІХ. Начин на трайно ползване: Изоставена орна земя

1. Общински съвет изменя Годишната програма за управление и разпореждане с

имотите – общинска собственост за 2020 год., приета с Решение № 47 / 06.02.2020 г. /Протокол № 6/ на Общински съвет – Гурково в раздел ІІІ “E - Имоти, които Община Гурково има намерение да предостави под аренда/наем”, **добавя нова точка:**

**т.25** Поземлен имот с идентификатор **22767.83.103** по кадастралната карта и кадастралните регистри на с. Паничерево, общ. Гурково, одобрени с заповед РД-38-37/25.06.2010г. на Изп. директор на АГКК, с площ 2691 кв.м. Трайно предназначение на територията: Земеделска. Категория на земята при неполивни условия: VIII. Начин на трайно ползване: Етерично-маслодайна култура.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 163

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурковос вх. № ОС – 229 / 20.10.2020 г. - актуализация на Годишната програма за управление и разпореждане с имотите – общинска собственост за 2020 год., приета с Решение № 47 / 06.02.2020 г. /Протокол № 6/ на Общински съвет – Гурково /учредяване на ограничени вещни права/.

**МОТИВИ:** Съгласно разпоредбата на чл.8, ал.9 от Закона за общинската собственост – в изпълнение на стратегията за управление на общинската собственост, общински съвет приема годишна програма за управление и разпореждане с имотите – общинска собственост, по предложение на кмета на общината. Програмата се приема най – късно до приемането на бюджета на общината за съответната година и може да бъде актуализирана през годината.

На основание чл.21, ал.2 и чл.21, ал.1, т.12 от Закона за местното самоуправление и местната администрация, чл.8, ал.9 Закона за общинската собственост, чл.4, ал.2 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

1. Общински съвет изменя Годишната програма за управление и разпореждане с имотите – общинска собственост за 2020 год., приета с Решение № 47 / 06.02.2020 г. /Протокол № 6/ на Общински съвет – Гурково в раздел ІІІ “В - Имоти, върху които Община Гурково има намерение да учреди ограничени вещни права: възмездно право на строеж и право на ползване, **добавя нова точка:**

**т.15** Поземлен имот с **идентификатор** с **идентификатор 18157.501.2043** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: ул. „Равнец” № 19, гр. Гурково, п.к. 6199, Площ на имота: **325кв.м. /**триста двадесет и пет кв.м./ Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.501.2044, 18157.501.868, 18157.501.869, 18157.501.2042, 18157.501.812

**Номер по предходен план**:квартал 59 / петдесет и девет /, парцел: ХХIII /двадесет и трети/

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 164

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурковос вх. № ОС – 227 / 20.10.2020 г. - разрешение за изработване на проект за Изменение на ПУП /подробен устройствен план/ – ПР /план за регулация/ за УПИ /урегулиран поземлен имот/ І – 1116 и УПИ ІІ – 1116 в кв. 153 и изменение на улична регулация между о.т. 63 – о.т. 64 – о.т.66 – о.т. 71 – о.т.70 – о.т. 69 по ПР на гр. Гурково, общ.Гурково.

**МОТИВИ:** Постъпило е заявление с вх. № К-3461/20.10.2020г. от Община Гурково, ЕИК 123092756, представлявана от Тотка \*\*\*\*\*\*\* Петкова – оправомощена със заповед № З-232/05.05.2020г. на Кмета на Община Гурково, с адрес на управление : гр. Гурково бул. „Княз Александър Батенберг“ № 3, с искане да се разреши от Общински съвет – Гурково изработването на проект за Изменение на ПУП /подробен устройствен план/ – ПР /план за регулация/ на

* УПИ І–1116 в кв.153 по ПР на гр. Гурково, включен в ПИ с идентификатор 18157.501.1116 по КК и КР на гр. Гурково, собственост на Община Гурково;
* УПИ ІІ–1116 в кв.153 по ПР на гр. Гурково, включен в ПИ с идентификатор 18157.501.973 по КК и КР на гр.Гурково, собственост на Община Гурково.

Иска се и промяна на уличната регулация между о.т. 63 – о.т. 64 – о.т.66 – о.т. 71 – о.т.70 – о.т. 69 по ПР на гр. Гурково, общ.Гурково.

Инвестиционното намерение на Възложителя е обособяване на четири нови урегулирани поземлени имота, като се извърши промяна на границата между УПИ І- 1116 и УПИ ІІ – 1116. УПИ І – 1116 се разделя на три новообразувани урегулирани поземлени имота. Границите на УПИ V – 323 и УПИ ІV – 322 се променят , като съвпадат с границите на поземлените имоти по КК на гр. Гурково. Предвижда се и промяна на уличната регулация между о.т. 63 – о.т. 64 – о.т.66 – о.т. 71 – о.т.70 – о.т. 69 по ПР на гр. Гурково, общ.Гурково.

При разглеждане на проекта за Изменение на ПУП– ПР за УПИ І – 1116 и УПИ ІІ - 1116 в кв. 153 по ПР на гр. Гурково, представляващи ПИ 18157.501.1116 и 18157.501.973 по КК и КР на гр. Гурково от ОЕСУТ /общински експертен съвет по устройство на територията/ на 12.10.2020г., същият се прие със указание да бъде разрешено изработването на проекта от Общински съвет – Гурково.

На основание чл.21, ал.1 т.11 и ал.2 от Закона за местното самоуправление и местната администрация, във връзка с чл. 134, ал.2, т.2 от Закона за устройство на територията и чл. 3 ал.1 от Наредба за реда за придобиване, управление и разпореждане с имоти и вещи - общинска собственост, Общински съвет - Гурково

Р Е Ш И:

1. Разрешава изработването на проект за Изменение на ПУП – ПР и за изменение на улична регулация между о.т. 63 – о.т. 64 – о.т.66 – о.т. 71 – о.т.70 – о.т. 69 по ПР на гр. Гурково, общ.Гурково, на:

* **УПИ І – 1116, находящ се в кв. 153,** **с площ от 1 262 кв.м.,** при граници на УПИ : от две страни – улици, УПИ V-323, УПИ ІV-322, УПИ ІІІ-320 и УПИ ІІ–1116, **включен в ПИ с идентификатор 18157.501.1116** , по Кадастралната карта и кадастралните регистри на гр.Гурково, общ. Гурково, с площ от 1446 кв.м., с трайно предназначение на територията – урбанизирана, начин на трайно ползване – за друг обществен обект, комплекс, при граници : ПИ с идентификатори 18157.501.322, 18157.501.541, 18157.501.323, 18157.501.539, 18157.501.973 и 18157.501.320, собственост на Община Гурково.
* **УПИ ІІ – 1116, находящ се в кв.153, с площ от 988 кв.м**., при граници на УПИ от три страни - улици, УПИ ІІІ–320 и УПИ І–1116 , **включен в ПИ с идентификатор 18157.501.973**, по Кадастралната карта и кадастралните регистри на гр.Гурково, общ.Гурково, с площ от 873 кв.м., с трайно предназначение на територията – урбанизирана, начин на трайно ползване – за друг обществен обект, комплекс, при граници : ПИ с идентификатори 18157.501.419, 18157.501.540, 18157.501.320, 18157.501.1116 и 18157.501.539, собственост на Община Гурково.

2.В допуснатия за изработване проект за изменение на ПУП - ПР да се промени уличнорегулационната линия на цитираните по-горе УПИ, като същата да съвпадне с границите на тези имоти по кадастрална карта.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 165

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 219 / 20.10.2020 г. – приемане на информация за събраните средства и извършени разходи от целеви приходи към 30.09.2020 г.: туристически данък; такса за отглеждане на кучета; от глоби и санкции във връзка с нарушения на територията на общината. Мерки за повишаване на събираемостта.

**МОТИВИ:** Информацията за събраните средства и извършени разходи от целеви приходи към 30.09.2020 г., която предлагаме на Вашето внимание е включена в тематичния план на Общински съвет Гурково за м. октомври 2020 година.

1. **Туристически данък.**

С приемане на бюджета на общината за 2020 г. планираните приходи от туристически данък са 1700 лв.

Към 30.09.2020 г. са постъпили 1739 лв., което представлява над 100 % от планираните приходи. Регистрирани 3107 бр. нощувки и 1943 бр. туристи.

Преходен остатък в размер на 2861 лв.

Приходите от туристически данък са с целево предназначение, като към настоящия момент са изразходвани 1060 лв. от постъпилите средства за рекламни материали/брошури и др./.

1. **Такса за отглеждане на кучета:**

Планираните приходи от такса за притежаване на куче са в размер на 100 лв. Към 30.09.2020 г. са постъпили 20.94 лв. Собствениците на кучета са длъжни, съгласно Закона за ветеринарномедицинската дейност (ЗВмД) и Закона за местните данъци и такси (ЗМДТ) да подават декларация за да се извърши административна регистрация в общината и заплащат годишна такса за притежаване на куче. Срокът е регламентиран в Закона за местните данъци и такси - всяка година до 31 март. Освободени от такса

съгласно чл. 175, ал. 2 от ЗВмД са: кастрирани кучета; кучета на лица с увреждания; служебни кучета в организациите на бюджетна издръжка; кучета, използвани за опитни цели; кучета, използвани от Българския червен кръст; кучета, които придружават или охраняват селскостопански животни, които се отглеждат в регистриран животновъден обект.

За кучета с поставен  микрочип за първата година от поставянето не се заплаща такса, съгласно чл.39 от Закона за защита на животните. Към настоящия момент нямаме предоставена информация има ли такива на територията на общината.

Административната регистрация на всяко куче в общината е задължителна, в т.ч. и на тези, които са освободени от заплащане на такса.

Приходите от събраните такси се използват за мероприятия, свързани с намаляване броя на безстопанствените кучета.

В бюджета за 2020 г. на община Гурково са заложени разходи в размер на 5000 лв. за извършване на дейности по залавяне, кастриране, обезпаразитяване, лечение, ваксиниране, маркиране, връщане по места и евтанизиране /при необходимост/, като към настоящия момент са изразходени средства в размер на 2545 лв.

1. **Глоби и санкции във връзка с нарушения на територията на общината:**

За извършени нарушения на територията на община Гурково по Наредбите на ОбС се съставят Актове за установяване на административно нарушение от оправомощените за това лица. За община Гурково нарушенията са предимно на разпоредбите на Наредба №1 за осигуряване на обществения ред в община Гурково, Наредбата за регистрация, отчет и изисквания, на които трябва да отговарят пътните превозни средства с животинска тяга в община Гурково, Закона за опазване на селскостопанското имущество и Натедбата за управление на отпадъците на територията на Община Гурково. След постъпване на АУАН в общинска администрация – Гурково, административно наказващия орган – Кмета на общината издава наказателно постановление /НП/. Наказателните постановления за отчетния период са издадени предимно за нарушения на разпоредбите на: Наредба №1 за осигуряване на обществения ред в община Гурково; Наредбата за регистрация, отчет и изисквания, на които трябва да отговарят пътните превозни средства с животинска тяга в община Гурково; Закона за опазване на селскостопанското имущество и Наредбата за управление на отпадъците на територията на Община Гурково.

За отчетния период са издадени 54 /петдесет и четири/ наказателни постановления. От тях връчени 43, влезли в сила 43, а останалите 10 бр. не са получени, поради това, че нарушителите не са намерени на посочения адрес.

Тъй като не малка част от нарушителите са от други общини, на основание чл.58, ал.1 от Закона за административните нарушения и наказания търсим съдействие за връчването им от общината, в която нарушителя има постоянен или настоящ адрес .

А).Издадени наказателни постановления – 54 бр.

Б) Обща сума по постановленията – 5940,00 лв.

В) От тях постъпили суми в МДТ – 200,00 лв.

Г) Неплатени – 5740,00 лв.

1. **Мерките за повишаване на събираемостта**

Мерките за повишаване на събираемостта се изпълняват в следните основни направления: Повишаване събираемостта на местните приходи; Подобряване качеството на услугите; Оптимизиране на разходите.

**Мерки относно данъчните приходи:** Изпращане на покани за извън съдебно уреждане на задължения.

**Мерки относно неданъчните приходи:**

* Изготвяне на регистър на длъжниците на общината, публично обявен и подлежащ на периодично обновяване;
* Директен информационен обмен между техническата служба и звеното за местни приходи;
* Стимулиране на доброволното изпълнение чрез прилагане на т.нар. „меки способи” – уведомителни, напомнителни, предупредителни писма.

**Засилване на контролната дейност;**

* Осъществяване на планови и внезапни проверки;
* Установяване на действащ механизъм за контрол по коректното плащане на туристическия данък.

На основание чл.21, ал.1, т.24 и ал.2 от Закона за местното самоуправление и местната администрация и във връзка с гореизложеното, Общински съвет - Гурково

Р Е Ш И:

Приема информация за събраните средства и извършени разходи от целеви приходи към 30.09.2020 г.: туристически данък; такса за отглеждане на кучета; от глоби и санкции във връзка с нарушения на територията на общината. Мерки за повишаване на събираемостта.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 166

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 220 / 20.10.2020 г. - приемане на информация за изпълнението на Наредбата за управлението, стопанисването и вътрешния ред на гробищните паркове на територията на община Гурково към 30.09. 2020 г.

**МОТИВИ:** Информацията за изпълнението на Наредбата за управлението, стопанисването и вътрешния ред на гробищните паркове на територията на община Гурково, която предлагаме на Вашето внимание е включена в тематичния план на Общински съвет Гурково за м. октомври 2020 година.

На основание чл.21,ал.1,т.24 от Закона за местното самоуправление и местната администрация, Общински съвет – Гурково

Р Е Ш И:

Приема информация за изпълнение на Наредбата за управлението, стопанисването и вътрешния ред на гробищните паркове на територията на община Гурково към 30.09. 2020 година.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 167

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурково с вх. № ОС – 221 / 20.10.2020 г. - приемане на информация за състоянието на безработицата в община Гурково към 30.09.2020 г. и обхват и насоченост на програмите за временна трудова заетост към 30.09.2020 г.

**МОТИВИ:** Информацията, която предоставяме на Вашето внимание е включена в тематичния план на Общински съвет за ІІ- то полугодие на 2020 година.

Информацията, предоставена ни от Дирекция „Бюро по труда“ Казанлък е към 31.08.2020 год.

По данни на Дирекция бюро по труда – Казанлък към 31.12.2019 г. средногодишното равнище на безработицата за община Гурково е 15,9 %, което е с около 5% по-ниско на годишна база към 31.12.2018 г. Средногодишният брой регистрирани безработни лица за община Гурково към 31.12.2019 г. е 235.

Равнишето на безработицата в община Гурково към 31.08.2020 г. е 22.3 %, което е едно от най-високите за област Стара Загора.

Брой регистрирани безработни лица от община Гурково към 31.08.2020 г. - 330, в т. ч. - жени - 189

* мъже 141
* безработни лица с начално и по-ниско образование – 209
* безработни лица с основно образование – 45
* безработни лица със средно образование – 73
* безработни лица с висше образование – 3.

Както се вижда основната част от безработните са с ниска или без квалификация и образование с регистрация в ДБТ над 1 година – продължително безработни лица.

Обхват и насоченост на програмите за временна трудова заетосткъм 30.09.2020 г. Основни приоритетни групи:

* безработни младежи до 29 г., с подгрупа до 25 г. младежи, които нито се обучават, нито са заети;
* безработни лица над 50-годишна възраст;
* безработни лица с ниска или нетърсена на пазара на труда професионална квалификация и недостиг на ключови компетентности, в т.ч. безработни лица с ниско образование (включително от ромски произход) –без квалификация, с основно и по-ниско образование, лица самоопределили принадлежността си към ромския етнос;
* хора с увреждания;
* продължително безработни лица;

С цел намаляване равнището на безработицата Общината ежегодно кандидатства по различни проекти и програми.

**По Проект „Обучение и заетост”,** Компонент II финансиран от Оперативна програма „Развитие на човешките ресурси”, съфинансиран от Европейския съюз чрез Европейския социален фонд с цел интегриране на неактивни и безработни лица с трайни увреждания на възраст над 29 г. (навършили 30 години), на територията на община Гурково, към настоящия момент работят общо 18 лица с увреждания над 50 %, на 9 от тях договорите изтичат края на месец ноември и декември 2020 година, останалите 9 бр.са със срокове на договорите м.април-май 2021 година. Ако община Гурково осигури несубсидирана заетост за посочените лица за период от 6 месеца, след изтичане на 6-те месеца ще имаме възможност да кандидатстваме за изплащане на „еднократен стимул“ покриващ размера на шест минимални работни заплати установени за страната за наетите лица, на които сме осигури несубсидирана заетост, при условие че същите са отработили не по-малко от 70 % от времето.

**По НП „ Предоставяне на грижи в домашна среда**“ – договор за заетост № 905-0004-20-11024/ - с оглед целево осигуряване на социални услуги за хора с увреждания и лица над 65 г. с ограничения или в невъзможност за самообслужване са назначени 6 лица – „ Домзашен помощник“. Крайният срок на споразумението е 31.12.2020 г. С приемането на новия бюджет и план за насърчаване на заетостта през 2021 год. се надяваме проекта да продължи и да се разшири обхвата на заетите и обгрижвани лица.

**По Договор за заетост № 905 – 0080 – 18 - 11009 от 20.08.2018 г**. между Агенция по заетостта чрез Дирекция „Бюро по труда”, гр. Казанлък като Възложител и община Гурково като Работодател беше наето едно лице на длъжност помощник – възпитател в Детска градина „Латинка”, гр. Гурково по утвърдена на основание чл. 31, ал.5 от Закона за насърчаване на заетостта - Национална Програма „Заетост и обучение на хора с трайни увреждания” за периода от 27.08.2018 г. до 27.08.2020 г., на пълно работно време.

**Регионална програма за заетост 2020 – договор № 905-0057-20-31002** - За община Гурково са одобрени 4 работни места за срок от 4 месеца /краен срок /03.12.2020г./ при пълно работно време в общополезни дейности. Лицата са назначени в гр. Гурково, с. Конаре, с. Димовци и с. Лява река.

**НП „ Помощ за пенсиониране“** – договор за заетост № 905-0085-20-11006 – назначено е едно лице за извършване на общополезни дейности с краен срок до 30.09.2022 година.

**Здравен медиатор** – от 20.07.2020 год. е назначено едно лице на длъжност „ Здравен медиатор“ в с. Паничерево, финансирането е осигурено от Държавния бюджет.

**Механизъм Лична помощ** – назначени са общо 27 лица в Гурково, Конаре, Паничерево и Пчелиново за предоставяне на социални услуги за хора с увреждания над 90 % с чужда помощ.

На основание чл. 21, ал. 1, т. 24 и ал. 2 от Закона за местното самоуправление и местната администрация и предвид гореизложеното, Общинския съвет - Гурково

Р Е Ш И:

1.Приема информация за състоянието на безработицата в община Гурково и обхвата и насочеността на програмите за временна трудова заетост към 30.09.2020 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 168

29.10.2020 г.

/ Протокол № 13 /

**ОТНОСНО:** Предложение с вносител Кмета на Община Гурковос вх. № ОС – 222 / 20.10.2020 г. - приемане на информация за подготовката на общината за работа при зимни условия, каква е степента на готовност относно поддържане на общинската пътна мрежа при зимни условия.

**МОТИВИ:** Информацията, която предоставяме на Вашето внимание и включена в Тематичния план на Общински съвет Гурково за м. октомври 2020 година. Във връзка с подготовката на община Гурково за работа при усложнени зимни условия през сезон 2020/2021 год. и предприемане на превантивни мерки за намаляване на последствията за населението и критичната инфраструктура, Ви уведомяваме че сме извършили дследното:

Издадена е Заповед № З-465/19.10.2020 год. относно готовността на общината за работа при усложнени зимни условия през зимата на 2020/2021 год. и извършване на превантивни мерки за намаляване на последствията за населението и критичната инфраструктура.

Изготвена е програма на община Гурково за предприемане на превантивни мерки за намаляване на последствията за населението и инфраструктурата при усложнена зимна обстановка.

Изготвена е инструкция за функциониране на единната информационна система на Щаба за координация на спасителни и неотложни аварийно-възстановителни работи при усложнена зимна обстановка през сезон 2020/2021 година.

Актуализиран е състава на Щаба за координиране на спасителните и неотложни аварийно-възстановителни работи.

Сключен е договор за „ Зимно поддържане и снегопочистване на общинската пътна мрежа ІV клас в община Гурково през експлоатационния период 2020 – 2021 год. „ - 15.640 км с фирма „Инфратехтранс”ЕООД град Стара Загора - д-р № Д-105/16.10.2020 г. Сключен и договор № Д-104/16.10.2020 г. с „Елтранс“ ООД гр. Стара Загора за „Доставка на техническа сол ( натриев хлорид) и пясък за зимно поддържане и снегопочистване на общинската пътна мрежа ІV клас в община Гурково през експлоатационния период 2020 – 2021 год.“

Всички училища и детски градини на територията на община Гурково са осигурени с горива, газ и дърва за огрев и имат готовност за работа при усложнена зимна обстановка.

РЗИ Стара Загора създава организация за транспортиране на болните на хемодиализа и други нуждаещи се от болнична помощ при усложнени зимни условия, за което ще бъдем уведомени.

Актуализирани са плановете за провеждане на спасителни и неотложни аварийно-възстановителни работи на община Гурково при зимни условия

Актуализиран е списъка с управителите на хижи и туристически обекти с телефоните за връзка,който ще бъде представен в Оперативния център към Регионална дирекция „Пожарна безопасност и защита на населението” Стара Загора.

Съгласно програмата на община Гурково ще се проведе заседание на Щаба на Кмета на общината за уточняване на въпросите по координацията и взаимодействието на институциите при извършване на СНАВР в усложнена зимна обстановка.

Осигурено е финансиране на мероприятията по подготовката за работа при усложнена зимна обстановка и разходи за аварийно-възстановителни работи.

Община Гурково има готовност за посрещане на зимния сезон.

На основание чл. 21, ал. 1, т. 23 и ал. 2 от Закона за местното самоуправление и местната администрация и предвид гореизложеното, Общински съвет - Гурково

Р Е Ш И:

Приема информация за подготовката на общината за работа при зимни условия, каква е степента на готовност относно поддържане на общинската пътна мрежа при зимни условия.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**